Som arbejdsgiver får du refusion for (en del af) den løn, du udbetaler til medarbejdere, der er på barselsorlov. Grundlæggende får du det samme beløb som lønmodtageren får, hvis vedkommende selv søger om barselsdagpenge (når du ikke giver løn under barsel), nemlig maksimalt 120,54 kr. pr. time (2021). Dertil er der yderligere mulighed for refusion fra barselsordningen barsel.dk på op til 78,74 kr. pr. time (2021), så den samlede maksimale refusion pr. time bliver 199,28 kr. Refusion fra barsel.dk er kun muligt, når medarbejderens timeløn er højere end dagpengesatsen. For størrelsen af refusionen afhænger naturligvis af, hvilken timeløn lønmodtageren har. Når du som arbejdsgiver har søgt om refusion, får du automatisk udbetalt den på virksomhedens NemKonto – én gang i kvartalet. Find ud af mere om reglerne for barsel, løn og orlov, når du laver løn.